ཕྱིན་ནས་རྩ་འདབ་རྣམས་ཀྱི་ནང་ནས་བལྟས་པས་གསལ་བར་མཐོང་ངོ༌། །དེ་འདྲ་ལན་འགའ་ཞིག་
བྱས་ནས། རྩ་ལམ་སྦྱངས་ཏེ། ཐིག་ལེ་མཾ་ཡིག་ལ་ཐིམ་པར་བསམ་མོ། །དེ་ནས་ཞལ་ལུང་ལས།
རང་སྙིང་དམ་ཚིག་ཕྱག་རྒྱ་ཡི། །ཐུགས་ཀར་མཚན་མ་ལ་གནས་པ། །དེ་བཞིན་གཤེགས་ཀུན་
- 238 -

༄༅། །སློབ་དཔོན་ཡེ་ཤེས་ཞབས་ལུགས་ཀྱི་གསང་འདུས་རྫོགས་རིམ་རིན་ཆེན་འཕྲེང་བ། །༼འ༽
ཡེ་ཤེས་མཆོག །རིམ་པ་དང་པོ་པ་རྣམས་ལ། །ཡི་གེའི་གཟུགས་སུ་རབ་སྣང་བ། །གཞོམ་དུ་མེད་
པ་རང་ལྷ་ཡི། །ས་བོན་འོད་ཟེར་ལྔ་འབར་བ། །ཞེས་པ་ནས། འགོག་པའི་རྡོ་རྗེའི་སེམས་ཉིད་
དུ༑ ༑ནམ་ཞིག་དེ་ལ་རེག་འགྱུར་བས། །སངས་རྒྱས་ཀུན་གྱི་མཆོག་འཛིན་པ། །ཡིད་བྱིན་དཔལ་དང་
འདྲ་བ་ཡི། །རྟགས་རྣམས་ཡང་དག་སྐྱེ་བར་འགྱུར། །ཞེས་གསུངས་པའི་དམིགས་པ་སྐྱོང་ཚུལ་ནི།
རང་གི་སྙིང་གར་རལ་གྲིའི་འཆང་བཟུང་གི་དབུས་སུ་རྟེན་དང་བརྟེན་པའི་དཀྱིལ་འཁོར་ཡོངས་སུ་་་་
རྫོགས་པ། དེའི་གཙོ་བོའི་ཐུགས་ཀར་རལ་གྲིའི་འཆང་བཟུང་ལ་མཾ་ཡིག་དེ་ལས་འོད་ཟེར་སྣ་ལྔའི་
ཚོགས་འཕྲོས་པ་རང་གི་སྣ་སྒོ་གཡས་ནས་འཐོན་པའི་རྩེ་མོར་འཇམ་པའི་རྡོ་རྗེའི་དཀྱིལ་འཁོར་གྱི་
འཁོར་ལོ་ནམ་མཁའི་ཁྱོན་ཐམས་ཅད་གང་བར་སྤྲོས་པས་ཕྱོགས་བཅུའི་འཇིག་རྟེན་གང་བར་བྱས། དེ་
རྣམས་ཟླ་བ་ལྟ་བུའི་བདུད་རྩིའི་ངོ་བོར་ཞུ་ནས་སེམས་ཅན་ཐམས་ཅད་ལ་ཐིམ་པས། སེམས་ཅན་
ཐམས་ཅད་དཀྱིལ་འཁོར་པའི་རྣམ་པར་སངས་རྒྱས་པར་བསམ། སངས་རྒྱས་པའི་དཀྱིལ་འཁོར་པ་
ཐམས་ཅད་ཀྱང་ཆུ་ལྟར་དྭངས་པའི་ཡེ་ཤེས་ཀྱི་བདུད་རྩིའི་ངོ་བོར་ཞུ་ནས། རང་གི་སྣ་བུག་གཡོན་པ་
ནས་ཞུགས། དེ་ནས་ཡེ་ཤེས་སེམས་དཔའི་ཤངས་བུག་གཡོན་ནས་ཞུགས་ཏེ་ས་བོན་ལ་ཞུགས་པས་ས་
བོན་དེ་ལྟེམ་གྱིས་ཞུ་ནས་ཡོན་ཏན་ཀུན་བསྐྱེད་པས་རིན་པོ་ཆེ་དང་མི་ཤིགས་པ་དང་མ་སྤྲོས་པའི་ཐིག་
ལེ་སྲན་མ་ཆུང་ངུའི་ཚད་ཙམ་འོད་ཟེར་ལྔ་འཕྲོ་བ། འཁོར་འདས་ཀྱི་ཆོས་ཐམས་ཅད་ཀྱི་རྩ་བ་རིག་པས་
ཚུལ་བཞིན་དཔྱད་ན་དོན་དམ་པ་རང་བཞིན་མེད་པ་དེ་ལ་སེམས་ཡུན་ཅི་རིང་བཟུང་ངོ་། །དེ་ནས་ཡང་
ཐིག་ལེ་དེ་ཡི་འོད་ཟེར་གྱིས་ཐིག་ལེ་རང་གི་གནས་རལ་གྲི་འོད་གསལ་བར་བྱས། དེ་ལས་འོད་འཕྲོས་
པས་ཡེ་ཤེས་སེམས་དཔའི་ལུས་ཀྱི་ནང་དང་། དེ་ནས་ཕྱི་གསལ་བར་བྱས། དེ་ནས་ཡེ་ཤེས་སེམས་
དཔའ་དེའི་འཁོར་རྣམས་དང་དཀྱིལ་འཁོར་གསལ་བར་བྱས། དེ་ནས་ཀྱང་འོད་ཟེར་ཕྱིར་བྱུང་བས་ཡེ་
ཤེས་སེམས་དཔའི་རྟེན་གྱི་གནས་རལ་གྲི་གསལ་བར་བྱས། དེ་ནས་དེ་ལས་འོད་ཟེར་འཕྲོས་པས་རང་
དམ་ཚིག་སེམས་དཔའི་ལུས་ཀྱི་ནང་ཐམས་ཅད་འོད་གསལ་བར་བྱས་པས། རང་གི་བྱང་སེམས་དཀར་
པོའི་ངོ་བོ་དབྱངས་ཡིག་བཅུ་དྲུག་འོད་ཀྱིས་གསལ་བར་བྱས། བཅུ་དྲུག་པོ་གང་ཞེ་ན་ཞལ་ལུང་ལས།
བྱང་ཆུབ་སེམས་གཟུགས་བཅུ་དྲུག་པོ། །མཐེ་བོའི་རྩ་བར་ཡི་གེ་ཨ། །རྗེ་ངར་གཉིས་ལ་དེ་བཞིན་ཨཱ། །
བརླ་གཉིས་ལ་ནི་ཨི་ཡིག་གཟུགས། །གསང་བ་ལ་ནི་ཨཱི་ཡི་གཟུགས། །ལྟེ་བའི་རྩ་རུ་ཨུ་གཟུགས་
གནས། །དེ་བཞིན་གསུམ་པར་ཨཱུ་ཡི་གཟུགས། །ནུ་མ་གཉིས་སུ་རྀ་གཟུགས་གནས། །དེ་བཞིན་ལག་
- 239 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
པར་རྭ་གཟུགས་ཏེ། །མགྲིན་པ་ལ་ནི་ལྀ་ཡི་གཟུགས། །དེ་བཞིན་མ་མཆུར་ཡི་གེ་ལཱྀ། །འགྲམ་པ་
གཉིས་སུ་ཨེ་གཟུགས་སོགས། །དེ་བཞིན་མིག་གཉིས་ཡང་ནི་ཨེ། །རྣ་བའི་རྩ་བར་ཨོ་ཡིག་གཟུགས། །
སྤྱི་བོར་ཨོཾ་གཟུགས་ཡང་དག་གནས། །ཨཾ་ཨཿཡི་གཟུགས་ཚིགས་ཀུན་ལ། །བཅུ་དྲུག་དུས་སུ་རྫོགས་
འགྱུར་བ། །གོང་མའི་འོད་ཀྱིས་རྣམ་བཀུག་སྟེ། །ཐིག་ལེ་རུ་ནི་གཞུག་པར་བྱ། །ཞེས་གསུངས་པ་ལྟར་
འོད་ཟེར་གྱིས་ཡི་གེ་དེ་དག་གནས་སོ་སོ་ནས་བཀུག་སྟེ་རིམ་གྱིས་ནང་དུ་སོང་ནས་རང་གི་སྙིང་ག་ཆོས་
ཀྱི་འཁོར་ལོའི་དབུས་ན། ཕྱག་མཚན་ཕྲ་མོའི་ནང་དུ་རྟེན་བརྟེན་པ་ཡོངས་རྫོགས། དེའི་གཙོ་བོའི་
ཐུགས་ཀར་ཡང་ཕྱག་མཚན་ཕྲ་མོ། དེའི་ལྟེ་བར་ཐིག་ལེ་ཡོད་པ་དེ་མ་ཐིམ་པས། སླར་ཡང་ཐིག་ལེ་དེ་
ཉིད་གནས་གྱུར་ནས་ཆོས་འབྱུང་ནས་བཟུང་སྟེ་དཀྱིལ་འཁོར་རྟེན་བརྟེན་པ་ཡོངས་སུ་རྫོགས་པའི་གཙོ་
བོའི་ཐུགས་ཀར་ཕྱག་མཚན་ཤིན་ཏུ་ནས་ཀྱང་ཕྲ་བའི་ལྟེ་བར་མི་ཤིགས་པའི་ཐིག་ལེ་དཀར་ལ་དམར་
བའི་མདངས་ཆགས་པ་ཡུངས་ཀར་ཕྲ་མོའི་ཚད་ཙམ་བསྒོམས་ལ་སེམས་ཡུན་རིང་དུ་བཟུང་ངོ་། །དེ་
ནས་ཡང་རིམ་གྱིས་ཐིག་ལེ་དེ་ལས་འོད་ཟེར་སྣ་ལྔ་ནང་ནས་ཕྱིར་འཕྲོས་པས། ཐིག་ལེ་རང་གི་རྟེན་རལ་
གྲི་དང་། དེ་གང་ལ་གནས་པའི་གཙོ་བོའི་སྐུའི་ནང་དང་། དེའི་འཁོར་དང་། དེའི་རྟེན་གཞལ་ཡས་ཁང་
དང༑ དེ་གང་ལ་གནས་པའི་མཚན་མ་རལ་གྲི་དང་། དེ་གང་ལ་གནས་པའི་གཙོ་བོའི་སྐུ་ལུས་ཀྱི་ནང་
དང༑ དེའི་འཁོར་དང་། དེའི་རྟེན་གཞལ་ཡས་ཁང་ཆོས་འབྱུང་དང་བཅས་པ་འོད་གསལ་བར་བྱས།
དེའི་རྟེན་རལ་གྲི་རྣམས་འོད་ཀྱིས་གསལ་བར་བྱས། དེ་ནས་རང་གི་ལུས་ཀྱི་གནས་བཅུ་དྲུག་ཏུ་དབྱངས་
ཡིག་བཅུ་དྲུག་སྔར་ལྟར་ཡོད་པར་བསམས་ནས། དེ་རྣམས་ལས་འོད་ཟེར་སྣ་ལྔ་འཕྲོས་པ་བ་སྤུའི་བུ་ག་
རྣམས་ནས་ཕྱིར་འཕྲོས་པས་རང་དམ་ཚིག་སེམས་དཔའི་སྐུ་དང་། འཁོར་བཅོ་བརྒྱད་དང་། རྟེན་
གཞལ་ཡས་ཁང་ཆོས་འབྱུང་སྲུང་འཁོར་དང་བཅས་པ་གསལ་བར་བྱས་ནས། འོད་ཟེར་དེ་རྣམས་
ཕྱོགས་བཅུའི་བདེ་བར་གཤེགས་པ་ཐམས་ཅད་ཀྱི་ཞལ་ནས་ཞུགས། དེ་རྣམས་ཀྱི་ཐུགས་ཀའི་མི་
ཤིགས་པའི་ཐིག་ལེ་ལས་ཡེ་ཤེས་ཀྱི་བདུད་རྩི་བསམ་གྱིས་མི་ཁྱབ་པ་བླངས་ནས། དེ་རྣམས་ཀྱི་རྡོ་རྗེའི་
ལམ་ནས་འོང་བ། འོ་མའི་རྒྱུན་ལྟ་བུ་ནམ་མཁའ་ཁྱབ་པ་བྱུང་བ་རང་གི་སྣ་བུག་གཡས་ནས་ཞུགས་ཏེ་
སོང་ནས། ཐུགས་ཀའི་ཡེ་ཤེས་སེམས་དཔའི་ཤངས་བུག་གཡས་དང་། དེ་ནས་ཀྱང་དེའི་ཐུགས་ཀའི་
ཡེ་ཤེས་སེམས་དཔའི་ཤངས་བུག་གཡས་ནས་ཞུགས་ཏེ། དེའི་ཐུགས་ཀའི་ཕྱག་མཚན་གྱི་ལྟེ་བའི་མི་
ཤིགས་པའི་ཐིག་ལེ་ལ་ཞུགས་པས། དེ་ཉིད་བྱང་ཆུབ་ཀྱི་སེམས་ཀྱི་རང་བཞིན་གྱི་བདུད་རྩི་འཛག་པ་
- 240 -

༄༅། །སློབ་དཔོན་ཡེ་ཤེས་ཞབས་ལུགས་ཀྱི་གསང་འདུས་རྫོགས་རིམ་རིན་ཆེན་འཕྲེང་བ། །༼འ༽
དཀར་ལ་དམར་བ། ཡེ་ཤེས་ལྔའི་ངོ་བོའི་འོད་ཟེར་སྣ་ལྔ་འཕྲོ་བ་ལ་སེམས་གཞན་དུ་མི་གཡོ་བར་ཡུན་
རིང་དུ་བཟུང་བར་བྱའོ། །ཡང་སྔར་ལྟར་ཕྱིར་སྤྲོ་བ་དང་། ནང་དུ་སྡུད་པ་ཡང་ནས་ཡང་དུ་བྱ་སྟེ། དེ་
ལྟར་བྱས་པས་ས་ཆུ་ལ་ཐིམ་པ་སོགས་ཀྱི་རྟགས་ལྔ། སྣང་བ་མཆེད་པ་ཉེར་ཐོབ་བཅས་པ་ཤར་ནས་
དངོས་པོ་མེད་པའི་གནས་འོད་གསལ་འཆར་བར་འགྱུར་ཏེ། ཞལ་ལུང་གི་འགྲེལ་བ་ལས། དེ་ལས་
གོང་མའི་རིམ་པ་ལྟར་ཞེས་པ་ནི་མཐར་ཐུག་པ་ནས་བཞག་པ་ལ་སོགས་པ་མེད་པར་བྱུང་ནས་སྤྲོ་བ་སྟེ།
དཔེ་བདུད་རྩི་བླང་བ་ལ་སོགས་པ་བྱས་ནས། རིམ་པས་འདུ་ཞིང་མཐའ་ལ་བསྡུ་བ་དང་། ཡང་དེ་ལ་
སེམས་གོང་མ་ལྟར་བཟུང་བ་ཡང་དག་པར་བྱས་པས་སེམས་དངོས་པོ་ཀུན་ལས་འགོག་པའི་རྡོ་རྗེར་
གྱུར་ནས་བརྟན་པའི་རྟགས་སྐྱེ་བ་སྟེ། ཞེས་གསུངས་པའི་ཕྱིར་རོ། །འདིའི་སྐབས་ཀྱི་དམིགས་རྣམ་ལ་
བྱང་ནས། བསྲེ་སྐོར་དགུའི་རྣམ་གཞག་ཀྱང་ཤེས་པར་བྱ་སྟེ་འདིར་མངས་དོགས་ནས་མ་བྲིས་པས་
གཞན་ལས་ཤེས་པར་མཛོད། དེ་རྣམས་ཞལ་ལུང་ཇི་ལྟ་བ་བཞིན་གྲོལ་བའི་ཐིག་ལེ་ལས་ཀྱང་གསུངས་
སོ༑ ༑གཉིས་པ་མཆོག་དགའི་དབང་དུ་བྱས་པ་གསང་བར་འཛག་པའི་ཐིག་ལེ་སྒྲོམ་པ་ལ། གཟུང་བའི་
ཡན་ལག་དང་། འཛིན་པའི་ཡན་ལག་དང་། རྗེས་དྲན་གྱི་ཡན་ལག་གསུམ་ལས། དང་པོ་ནི། རང་གི་
སྙིང་གར་མི་ཤིགས་པའི་ཐིག་ལེ་བསྒོམ་པའི་མུ་ནས་བསྒོམས་ན་སྙིང་གི་ཐིག་ལེ་བསྒོམ་བཞིན་པ་དེས་
ཆོག་ལ། དེ་ལྟར་མ་ཡིན་ན་སྦྱོར་བ་རྩ་ལམ་སྦྱང་བའི་བར་བྱས་ནས། རང་གི་སྙིང་གའི་ཡེ་ཤེས་སེམས་
དཔའི་ཐུགས་ཀར་ཕྱག་མཚན་གྱི་དབུས་སུ་དཀྱིལ་འཁོར་ཡོངས་རྫོགས་རིམ་པ་གཉིས་སམ། ཡེ་ཤེས་
སེམས་དཔའ་རང་གི་ཐུགས་ཀར་རལ་གྲིའི་དབུས་སུ་ཐིག་ལེ་ཕྲ་མོ་བསྒོམས་ཀྱང་ཆོག་པ་འདྲ་བས་དེ་
ལྟར་བསྒོམ་པའི་མུ་ནས། ཞལ་ལུང་ལས། གོང་མའི་ཡེ་ཤེས་ཐིག་ལེ་ལས། །འོད་ཟེར་ལྕགས་ཀྱུ་འདྲ་
བ་རྣམས། །ཞེས་པ་ནས། བུག་དགག་སྟོང་པའི་ཡན་ལག་གོ། །ཞེས་གསུངས་པ་ལྟར་བསྒོམ་ཚུལ་ནི།
རང་གི་སྙིང་གའི་ཡེ་ཤེས་སེམས་དཔའི་ཐུགས་ཀའི་རལ་གྲིའི་དབུས་ཀྱི་མི་ཤིགས་པའི་ཐིག་ལེ་དེ་ལས་
འོད་ཟེར་འཕྲོས་པ་རིམ་གྱིས་ཡེ་ཤེས་སེམས་དཔའི་ཤངས་བུག་ནས་བྱུང་རང་གི་སྣ་བུག་གཡས་ནས་
འཕྲོས་པ་རྣམས་ལྕགས་ཀྱུའི་རྣམ་པ། ཕྱོགས་བཅུའི་འཇིག་རྟེན་གྱི་ཁམས་གསུམ་དུ་སྤྲོས་པས། དེས་
བདེ་བར་གཤེགས་པ་ཐམས་ཅད་འཇམ་པའི་རྡོ་རྗེའི་དཀྱིལ་འཁོར་བའི་རྣམ་པར་བཀུག་ནས་དེ་རྣམས་
ལྷག་པའི་ལྷ་དང་བྱང་ཆུབ་ཀྱི་སེམས་ཡེ་ཤེས་ཀྱི་བདུད་རྩིའི་རྣམ་པར་ཞུ་ནས། རང་གི་སྣ་བུག་གཡས་
ནས་འགྲོ་བ་རྡུལ་དང་གཡོན་ནས་འགྲོ་བ་མུན་པ་དང་དབུས་ནས་འགྲོ་བ་སྙིང་སྟོབས་ཀྱི་ཚུལ་དུ་བབས་
- 241 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
ནས་མི་ཤིགས་པའི་ཐིག་ལེ་ལ་ཐིམ་པས་སྙིང་གའི་རྟེན་བརྟེན་པ་དེ་རྣམས་ཐིག་ལེའི་རྣམ་པར་ཞུ་བ་དབུ་
མའི་ལམ་ནས་རང་གི་རྡོ་རྗེའི་ནོར་བུའི་དཀྱིལ་དུ་གནས་པ་འབྱུང་བ་ལྔའི་གཟུགས་ལས་གྲུབ་པ་ལྟ་བུ་
ཡེ་ཤེས་ལྔའི་ངོ་བོ་ཉིད་འོད་ཟེར་ལྔ་རབ་ཏུ་འབར་བར་བསམ། དེ་ནས་ཐིག་ལེ་དེ་གནས་འགྱུར་ནས་
རལ་གྲི་ནས་བརྩམས་པའི་འཆང་བཟུང་གི་དབུས་སུ་ཆོས་འབྱུང་ནས་བརྩམས་པའི་གཞལ་ཡས་ཁང་
ཡུངས་ཀར་ཙམ་གྱི་ནང་དུ་ལྷ་བཅུ་དགུ། གཙོ་བོའི་ཐུགས་ཀར་ཡེ་ཤེས་སེམས་དཔའ་དེ་ཡི་ཐུགས་ཀར་
མི་ཤིགས་པའི་ཐིག་ལེ་ཤིན་ཏུ་ཕྲ་བ་བསྒོམས་ལ་རྒྱུན་བསྲིང་། དེ་ནས་ཐིག་ལེ་དེ་ལས་འོད་ཟེར་འཕྲོས་
རང་གི་གནས་རལ་གྲི་དང་། ཡེ་ཤེས་སེམས་དཔའ་དང་། དམ་ཚིག་སེམས་དཔའ་དང་། འཁོར་རྣམས་
དང༑ གཞལ་ཡས་ཁང་དང་། དེའི་གནས་ཕྱག་མཚན་ནི་ཕྲ་མོ་རྣམས་གསལ་བར་བྱས། དེས་རང་གི་
རྩ་ནང་ཐམས་ཅད་གསལ་བར་བྱས་ནས། རང་གི་སྟེང་གི་སྣ་སྒོ་གཡས་ནས་ཕྱིར་སྤྲོས་པས་དམ་ཚིག་གི་
གཞལ་ཡས་ཁང་ལྷ་དང་བཅས་པ་གསལ་བར་བྱས་ནས། ཕྱོགས་བཅུའི་སངས་རྒྱས་ཐམས་ཅད་ཀྱི་
སྤྱན་སྔར་གཤེགས་ཏེ་དེ་རྣམས་ཀྱི་ཞལ་ནས་ཞུགས། ཐུགས་ཀའི་མི་ཤིགས་པའི་ཐིག་ལེ་ལས་བདུད་རྩི་
བླངས་རིམ་གྱིས་དེ་རྣམས་ཀྱི་རྡོ་རྗེའི་ལམ་ནས་བདུད་རྩི་འོ་མའི་མདོག་ལྟ་བུ་རྣམས་འོངས་ནས་རང་གི་སྣ་
བུག་གཡས་ནས་ཞུགས་ཏེ་དབུ་མའི་ལམ་བརྒྱུད། རྡོ་རྗེའི་ནོར་བུའི་དབུས་ཀྱི་དཀྱིལ་འཁོར་གྱི་གཙོ་
དང༑
བོའི་ཤངས་བུག་གཡས་ནས་སོང་སྟེ་ཡེ་ཤེས་སེམས་དཔའི་ཐུགས་ཀའི་ཐིག་ལེ་ཕྲ་མོ་ལ་ཐིམ་པས་འོད་
འཚེར་ཞིང་བདུད་རྩི་འཛག་པ་བདེ་བ་ཆེན་པོའི་ངོ་བོར་མེར་གྱིས་སོང་བར་བསམས་ལ་རྩེ་གཅིག་ཏུ་སེམས་
བཟུང་ངོ་། །དེ་ནི་ཡང་ནས་ཡང་དུ་བྱ་སྟེ། དབུགས་འགག་པ་སྟེ་སྲོག་རྩོལ་གྱི་ཡན་ལག་གོ། །གཟུང་བའི་
ཡན་ལག་ནི། ཞལ་ལུང་ལས། དེ་ན་གསང་བའི་ཐིག་ལེ་ཆེ། །ཞེས་པ་ནས། རྣལ་འབྱོར་པས་ནི་འདི་ལ་
འབད། །གཟུང་བ་ཡི་ནི་ཡན་ལག་གོ། །ཞེས་གསུངས་པའི་དོན་ནི། གོང་གི་དམིགས་པ་འོད་ཟེར་སྤྲོ་བ་
བདུད་རྩི་བཀུག་པའི་མཐར་ཐིག་ལེ་ལ་སེམས་དལ་བུས་བཟུང་པས་ས་ཆུ་ལ་ཐིམ་པ་སོགས་ཀྱི་
རྟགས། སྨིག་རྒྱུ། དུ་བ་མཁའ་སྣང་། མར་མེ་ལྟར་འབར། ནམ་མཁའ་སྤྲིན་མེད་ལྟ་བུ་རྣམས་ཤར་
ནས༑ དངོས་པོ་མེད་པའི་གནས་འོད་གསལ་འཆར་བར་འགྱུར་ལ། དེའི་ཚེ་བདེ་སྟོང་སྦྱར་ནས་ཡུན་ཅི་
རིང་མཉམ་པར་འཇོག་སྟེ་དེ་ནི་བཟུང་བའི་ཡན་ལག་གོ། །འོད་གསལ་དེ་ལས་ལྡང་བར་རྩོམ་པ་ན།
ཕུང་པོ་རྙིང་པ་ལས་ལོགས་སུ་རྟེན་བརྟེན་པའི་རྣམ་པར་ལྡང་བ་དང་། དེ་སླར་ཕུང་པོ་རྙིང་པ་ལ་འཇུག་
པའི་སད་དུས་ཀྱིས་བསྲེ་བ་དང་། དེས་མཚོན་ནས་གཉིད་དུས་དང་། འཆི་དུས་ཀྱི་བསྲེ་བ་གསུམ་ཡང་
- 242 -

༄༅། །སློབ་དཔོན་ཡེ་ཤེས་ཞབས་ལུགས་ཀྱི་གསང་འདུས་རྫོགས་རིམ་རིན་ཆེན་འཕྲེང་བ། །༼འ༽
ཉམས་སུ་བླང་བར་བྱའོ། །
གསུམ་པ་རྗེས་དྲན་གྱི་ཡན་ལག་ནི། ཞལ་ལུང་ལས། དེ་ལྟར་དེ་ལ་མཚན་མ་ལྔ། །མཐོང་བྱས་
དོན་དེས་ཁྱབ་བྱའི་ཕྱིར། །ཞེས་པ་ནས། སྤྲོ་བསྡུ་ལས་ནི་གསལ་བྱེད་པའི། །རྗེས་སུ་དྲན་པའི་ཡན་
ལག་གོ། །ཞེས་གསུངས་པའི་དོན་དམིགས་རྣམ་སྐྱོང་ཚུལ་ནི། རླུང་དབུ་མར་ཐིམ་པའི་རྟགས་ལྔའི་
མཐར་ལྷན་སྐྱེས་ཀྱི་བདེ་བས་སྟོང་ཉིད་ངེས་པའི་བདེ་སྟོང་དབྱེར་མེད་ཀྱི་དོན་དེས་ཡུལ་སྣང་ཀུན་ལ་ཁྱབ་
པར་བྱ་བའི་ཕྱིར་རྗེས་དྲན་བཅུ་དྲུག་བསྒོམ་པ་ནི། ཡབ་ཡུམ་སྙོམས་པར་ཞུགས་པའི་རྡོ་རྗེའི་དབུས་ཀྱི་
མི་ཤིགས་པའི་ཐིག་ལེ་བདེ་སྟོང་དབྱེར་མེད་ཀྱི་ངོ་བོ་དེ་ལས། སངས་རྒྱས་རྗེས་སུ་དྲན་པ་སོགས་ལྔ་ནི།
རྣམ་སྣང་འོད་དཔག་མེད། མི་བསྐྱོད་པ། རིན་འབྱུང་། ཁྲོ་བོ་གཤིན་རྗེ་གཤེད་སོགས་སྐུ་རྐྱང་དང་།
དཀྱིལ་འཁོར་གྱི་གཙོ་བོ་དེ་རྣམས་ཀྱིས་བྱས་པའི་འཁོར་ལོ་གསང་བའི་ཐིག་ལེ་ལས་སྤྲོ་བ་དང་བསྡུ་བ་
བྱས་ནས་དེ་རྣམས་བདེ་སྟོང་གི་ཤེས་པའི་རྣམ་རོལ་དུ་དྲན་པའོ། །དམ་ཚིག་རྗེས་སུ་དྲན་པ་ཡབ་ཡུམ་གྱི་
མཁའ་གསང་བྱིན་གྱིས་བརླབས་ནས་རྗེས་ཆགས་ཀྱིས་སྔགས་བཟླ་བ་དང་། དེ་བཞིན་གཤེགས་པ་
ཐམས་ཅད་སྤྱན་དྲངས་པ་ཞལ་དུ་ཞུགས་པ་ཟླ་བར་ཞུ་བ་དང་། དཀྱིལ་འཁོར་རྗེས་སུ་དྲན་པ་ནི། དཀྱིལ་
འཁོར་རྒྱལ་མཆོག་གི་གཙོ་བོའི་ས་བོན་དང་། དེ་ལས་ལྷ་རྣམས་བསྐྱེད་པ་དང༌། དེ་དབྱུང་བ་དང༌།
འཁོར་ལོ་དམ་ཚིག་པ་དང་སྲེ་བ། དེ་ལ་བསྙེན་སྒྲུབ་ཡན་ལག་བཞི་ཚང་བ་རྣམས་ཕར་སྤྲོ་ཞིང་བསྡུ་བ་
དང༑ སྐུ་གསུང་ཐུགས་རྗེས་སུ་དྲན་པ་ནི། ཡབ་དང་ཡུམ་དང་འཁོར་གྱི་སྐུ་གསུང་ཐུགས་བྱིན་རླབས་
ཀྱི་ལྷ་རྗེས་སུ་དྲན་པ་དང་། སེམས་ཅན་རྗེས་སུ་དྲན་པ་ནི་སྐུ་གསུང་ཐུགས་ཀྱི་རྡོ་རྗེ་གསུམ་བསྒོམ་པ་དེ་
དང་འདྲ་བར་རང་ཡང་སྨོན་ཞིང་དྲན་ནོ། །སྔགས་ཐམས་ཅད་ཀྱི་སྤྱི་གཟུགས་རྗེས་སུ་དྲན་པ་ནི། རྒྱུ་རྡོ་
རྗེ་འཛིན་པ་བསྐྱེད་པ་དང་། བར་དུ་ཞུགས་པ་ནས་རང་གཙོ་བོའི་བསྙེན་སྒྲུབ་ཡན་ལག་བཞི་དང་ལྡན་
པ་སྤྲོ་བསྡུ་ལས་རྗེས་སུ་དྲན་པའོ། །ཡང་དམ་ཚིག་རྗེས་སུ་དྲན་པ་ནི། བདུད་རྩི་མྱང་བ་དང་། གསང་
བའི་མཆོད་པ་དང་། དེ་ཁོ་ན་ཉིད་ཀྱི་མཆོད་པ་རྗེས་སུ་དྲན་པའོ། །(ཤེས་ཤེར་) ཕྱིན་དང་། མ་སྐྱེས་པ་
རྗེས་སུ་དྲན་པ་ནི་སྤྲོས་པའི་ད